**Zmluva o dielo č.**

**na servis nákladných zdvíhacích zariadení**

uzatvorená podľa ust. § 536 a násl. Obchodného zákonníka č. 513/1991 Zb. v znení neskorších predpisov.

**Čl. I**

**Objednávateľ:**

Obchodné meno:

Sídlo (ulica, číslo):

Sídlo (PSČ, mesto):

Vo veciach obchodných oprávnený jednať:

Identifikačné číslo organizácie:

Daňové identifikačné číslo organizácie:

Bankové spojenie (banka): .

Bankové spojenie (číslo účtu):

Spoločnosť zapísaná:

Tel., fax (sídlo firmy):

E-mail (sídlo firmy):

**Zhotoviteľ:**

Obchodné meno:

Sídlo (ulica, číslo):

Sídlo (PSČ, mesto):

Štatutár:

Tel., e-mail:

Identifikačné číslo organizácie:

Daňové identifikačné číslo organizácie:

Identifikačné číslo pre DPH:

Bankové spojenie (banka):

Bankové spojenie (číslo účtu):

Spoločnosť zapísaná:

Tel., fax (sídlo firmy):

E-mail (sídlo firmy):

**Čl. II**

**Predmet zmluvy**

Zhotoviteľ sa na základe tejto zmluvy zaväzuje zaisťovať a vykonávať všetky opatrenia za účelom udržiavania technického stavu vysokej úrovne bezpečnosti a prevádzkyschopnosti nákladných zdvíhacích zariadení zverených touto zmluvou do servisu. Táto zmluva o dielo sa vzťahuje na nákladné zdvíhacie zariadenia, ktoré sú uvedené v prílohe č. 1 tejto zmluvy.

Všetky servisné činnosti a opravy sú vykonávané špeciálne k tomu vyškoleným personálom. Odborná znalosť a schopnosti personálu sú zabezpečované pravidelnými školeniami, ktoré sú zárukou vysokého štandardu kvality servisu.

Zhotoviteľ sa zaväzuje vykonávať predmet zmluvy vo vlastnom mene a na vlastnú zodpovednosť. Popis vykonaných prác bude viesť na pracovných dokladoch, z ktorých jeden originál bude pripojený k faktúre.

Zhotoviteľ sa zaväzuje vykonávať:

* 1. **Program servisných činností**

Servisné činnosti sú plánované a vykonávané v súlade s ustanoveniami platných právnych predpisov a noriem, rešpektujúc prevádzkové podmienky a technológie jednotlivých zdvíhacích zariadení.

V rozsahu predmetu zmluvy v rámci paušálnej platby zhotoviteľ vykonáva a poskytuje:

* Odborné prehliadky
* Medziobdobné prehliadky
* Odborné skúšky
* Pohotovosť
* Pravidelná preventívna údržba, mastenie a čistenie
* Pohotovosť a vyslobodenie uviaznutého materiálu
* Odstránenie bežných prevádzkových porúch vrátane dodávky drobného materiálu
* Odstránenie porúch menšieho rozsahu nepresahujúce pracovný výkon nad dve hodiny
* Práca pri výmene kladiek + klapky, kryty kladiek
* Technická asistencia
* Cestovné náklady na vyššie uvedené činnosti

Nad rámec paušálnej platby zhotoviteľ vykonáva a poskytuje:

* Opakované úradné skúšky
* Odstránenie porúch nad rámec paušálu a väčšieho rozsahu
* Plánované opravy
  1. **Popis servisných činností vykonávaných v rámci paušálnej platby**
     1. **Odborné prehliadky**

Sú vykonávané v rozsahu podľa vyhlášky 508/2009 Z. z. a normy STN 27 4002 v termínoch stanovených touto vyhláškou a normou, a to v závislosti od druhu servisovaného zariadenia. Termíny a vykonanie týchto prehliadok sú vždy vopred prejednané a odsúhlasené s poverenou osobou objednávateľa. Protokol o výsledku kontroly je zaznamenaný v Knihe výťahu.

* + 1. **Odborné skúšky**

Zaisťuje pravidelné odborné skúšky k overeniu spôsobilosti zariadenia v rozsahu podľa vyhlášky 508/2009 Z. z. a normy STN 27 4002 v termínoch stanovených touto vyhláškou a normou. Termíny a vykonanie týchto skúšok sú vždy vopred prejednané a odsúhlasené s poverenou osobou objednávateľa.

* + 1. **Pravidelná preventívna údržba, mastenie a čistenie**

Je vykonávaná podľa vopred stanoveného harmonogramu vypracovaného zhotoviteľom za účelom zaistenia spoľahlivosti a bezpečnosti prevádzky servisovaných zariadení, s ktorým zhotoviteľ oboznámi objednávateľa a zahŕňa:

* mastenie zariadení podľa plánu výrobcu
* čistenie zariadení od prevádzkových nečistôt predmetných zariadení
* kontrolu nastavenia zariadenia

Potrebný pomocný materiál, oleje, mazadlá a čistiace prostriedky sú zahrnuté v cene a ich likvidácia je realizovaná zhotoviteľom v súlade so zákonom o ochrane životného prostredia.

* + 1. **Pohotovosť 24h a vyslobodenie uviaznutého materiálu**

Zhotoviteľ zabezpečuje nepretržitú 24h pohotovostnú službu na vyslobodenie materiálu uviaznutého v kabíne výťahu. Každá požiadavka na vyslobodenie uviaznutej kabíny výťahu je okamžite presmerovaná na servisného mechanika k zaisteniu včasného výjazdu k zariadeniu a vykonaniu vyslobodenia do 1 hodiny od nahlásenia na dispečing číslo : ............

* + 1. **Odstránenie bežných prevádzkových porúch**

Bežné prevádzkové poruchy, ktoré môžu byť odstránené nastavením, prípadne výmenou drobných súčastí zariadenia, ako sú žiarovky, žiarivky, štartéry, pružinky, kontakty a drobný spojovací materiál, sú zhotoviteľom odstránené v rámci paušálnej ceny tejto zmluvy. Všetky opravy a náhradné diely sú dodávané automaticky okrem prác charakteru generálnej opravy, rekonštrukcie, modernizácie alebo kompletnej výmeny celkov zariadení ako stroj, elektromotor, hydraulický agregát, motor, generátor, rozvádzač, kabína výťahu, kabínové a šachtové dvere výťahu, pohon dverí. Odstránenie daných porúch bude vykonané do 8 hodín od času nahlásenia.

Ak porucha nie je spôsobená v dôsledku bežnej prevádzky a používania zariadenia, alebo jej oprava je vykonávaná na žiadosť objednávateľa mimo odsúhlasenú pohotovosť, sú tieto výkony fakturované zvlášť, nad rámec paušálnej ceny tejto zmluvy.

* + 1. **Technická asistencia**
       1. *Školenie personálu objednávateľa*

Objednávateľ v prípade potreby určí osobu a zaistí obsluhu, prípadne dozorcu predmetných zariadení a zhotoviteľ vykoná ich zaškolenie, vrátane zoznámenia sa s postupmi bezpečného vyprostenia uviaznutého materiálu v kabíne výťahu. Tieto školenia sú vykonávané odbornými servisnými pracovníkmi firmy zhotoviteľa v súlade s platnými predpismi a normami.

* + - 1. *Poradenstvo*

S výsledkami odborných a úradných skúšok je bezprostredne oboznámená poverená osoba objednávateľa vrátane návrhu zhotoviteľa na potrebnú opravu alebo modernizáciu zariadenia k zaisteniu zlepšenia bezpečnosti a spoľahlivosti prevádzky, prípadne k zlepšeniu technickej úrovne a vyhotovenia.

Zhotoviteľ sa zaväzuje včas informovať objednávateľa o všetkých podstatných zmenách v legislatíve a normách priamo súvisiacich s predmetom tejto zmluvy.

* + 1. **Cestovné náklady**

Cestovné náklady na vyššie uvedené činnosti sú súčasťou paušálnej platby.

* 1. **Popis servisných činností vykonávaných nad rámec paušálnej platby**
     1. **Opakované úradné skúšky**

Zhotoviteľ poskytuje technickú pomoc k zaisteniu týchto skúšok, v termínoch podľa príslušnej normy a podľa prevádzkových podmienok predmetných zdvíhacích zariadení,  po dohode s objednávateľom.

* + 1. **Odstránenie porúch väčšieho rozsahu**

Zhotoviteľ sa zaväzuje zabezpečiť odstránenie porúch, ktorých rozsah prekračuje rámec bežnej prevádzkovej poruchy definovaný v odst. 2.2.5 tejto zmluvy.

* + 1. **Plánované opravy a dostupnosť náhradných dielov**

Všetky plánované opravy, napr. odstránenie revíznych porúch spojených s výmenou náhradných dielov sú vykonávané zhotoviteľom na základe jeho písomnej ponuky odsúhlasenej objednávateľom. V ponuke bude uvedený aj termíny začiatku a ukončenia plánovaných opráv. Záloha na náhradné diely sa neposkytuje.

**Čl. III**

**Platobné podmienky**

* 1. Objednávateľ sa zaväzuje časti diela, ak sú zrealizované bez závad, prevziať a potom zaplatiť za dokončené časti diela dohodnutú cenu za podmienok stanovených v tejto zmluve a v zmysle cenovej ponuky, ktorá tvorí prílohu č. 2 tejto zmluvy.
  2. K cene za predmet zmluvy bude pripočítaná DPH v zmysle platných právnych predpisov. Pri zákonnej zmene daňovej sadzby, zmluvné strany akceptujú všetky zákonné zmeny.
  3. Fakturácia je vykonávaná pravidelne mesačne, začínajúc mesiacom od začiatku plnenia predmetu zmluvy.
  4. Zhotoviteľom predložená faktúra musí obsahovať náležitosti v zmysle zák. č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať tiež číslo tejto zmluvy. Prílohou faktúry musí byť popis vykonaných prác potvrdený povereným zamestnancom objednávateľa. V prípade, ak faktúra bude obsahovať nesprávne alebo neúplné údaje, prípadne nebude obsahovať náležitosti daňového dokladu v zmysle zákona č. 222/2004 Z. z. alebo prílohou faktúry nebude potvrdený popis vykonaných prác, je objednávateľ oprávnený vrátiť túto faktúru naspäť zhotoviteľovi za účelom jej opravy, prípadne na doplnenie. Zhotoviteľ túto faktúru podľa charakteru nedostatkov buď opraví alebo vystaví novú faktúru, s tým, že nová lehota splatnosti začne plynúť dňom doručenia opravenej faktúry objednávateľovi.
  5. Splatnosť faktúry je do 30 dní od dátumu jej doručenia objednávateľovi. Pri oneskorenej úhrade sa zmluvné strany dohodli na úroku z omeškania vo výške 0,05 % z dlžnej čiastky za každý deň omeškania.
  6. V prípade oneskorenia platby o viac ako 30 dní, zhotoviteľ písomne upozorní objednávateľa na túto skutočnosť. Pokiaľ oneskorenie platby presiahne 90 dní, je zhotoviteľ oprávnený pozastaviť výkony až do zaplatenia pohľadávky a tiež je oprávnený od tejto zmluvy odstúpiť. Upozornenie zhotoviteľa obdrží objednávateľ najmenej 5 dní pred mesiacom pozastavenia týchto výkonov.
  7. Zhotoviteľ nepreberá žiadnu zodpovednosť za bezpečnosť prevádzky a akejkoľvek škody, ktorá vznikla objednávateľovi, alebo tretej osobe v dôsledku pozastavenia výkonov zhotoviteľa, alebo odstúpenia od zmluvy zhotoviteľa.
  8. Po uhradení všetkých omeškaných platieb objednávateľom, zhotoviteľ vykoná odbornú prehliadku na predmetných zariadeniach. Táto činnosť bude zhotoviteľom fakturovaná a objednávateľom uhradená nad rámec tejto zmluvy. Následne obnoví plnenie výkonov predmetu tejto zmluvy.
  9. V prípade rastu inflácie sa cena predmetu zmluvy po dohode oboch zmluvných strán násobí indexom inflácie stanoveným za uplynulý rok Slovenským štatistickým úradom. Takto zmenená cena bude platná od nasledujúceho mesiaca po oficiálnom zverejnení indexu inflácie ŠÚ SR.
  10. Práce vykonávané nad rámec paušálnej platby budú fakturované samostatne na základe obojstranne potvrdeného pracovného výkazu a účtované dohodnutou paušálnou hodinovou sadzbou, ktorá bola vybraná ako najvýhodnejšia z ceny verejného obstarávania.

**Čl. IV**

**Zmluvné podmienky**

* 1. **Platnosť zmluvy**
     1. Zmluva sa uzatvára na dobu určitú, a to odo dňa účinnosti zmluvy na 24 mesiacov.
  2. **Odstúpenie od zmluvy**
     1. Objednávateľ má právo odstúpiť od zmluvy:
* v prípade zistenia nedodržiavania termínov, rozsahu a kvality prác v zmluve dohodnutých, spočívajúcich na strane zhotoviteľa, ktoré by bránili bezpečnému užívaniu zdvíhacieho zariadenia.
* v dôsledku zmeny vlastníckych vzťahov k predmetnému zariadeniu
* v prípade zmeny účelu a spôsobu používania predmetného zariadenia
  + 1. Zhotoviteľ má právo odstúpiť od zmluvy:
* ak zistí pri vykonávaní dohodnutého predmetu plnenia nutnosť vykonania prác bezpečnostného charakteru, ktorých vykonanie objednávateľ odmietne. V tomto prípade zhotoviteľ nezodpovedá za ďalšiu bezpečnosť zdvíhacieho zariadenia.
* v prípade zmeny účelu a spôsobu používania predmetného zariadenia bez predchádzajúceho jednania zmluvných strán.
* pri omeškaní objednávateľa s platbou viac ako 90 dní od dátumu splatnosti.
  + 1. Odstúpenie od zmluvy je účinné dňom doručenia písomného oznámenia o odstúpení druhej zmluvnej strane.
  1. **Záručné podmienky**
     1. Zhotoviteľ zodpovedá za riadne a včasné plnenie záväzkov, vyplývajúcich z tejto zmluvy.
     2. Objednávateľ má právo na odstránenie porúch, alebo úhradu preukázateľných sankcií, udelených mu zo strany štátneho odborného dozoru v dôsledku porušenia zmluvných povinností zhotoviteľom.
     3. Zhotoviteľ nezodpovedá objednávateľovi za škodu alebo ekonomické straty jemu spôsobené treťou osobou alebo vyššou mocou. Za vyššiu moc sa považuje taká vonkajšia okolnosť, ktorú nemohol odvrátiť, prekonať, alebo v dobe vzniku záväzku predvídať.
     4. Zodpovednosť zhotoviteľa za spôsobenú škodu pri plnení predmetu zmluvy je krytá platným poistením.
     5. V prípade dodania náhradného dielu bude poskytnutá zhotoviteľom záruka na tento diel v zmysle platnej legislatívy.

**Čl. V Záverečné ustanovenia**

* 1. Objednávateľ sa zaväzuje zabezpečiť prístup pracovníkov zhotoviteľa k technickým zariadeniam na vykonanie úkonov predmetu tejto zmluvy.

5.2 Zmeny alebo doplnky k tejto zmluve môžu byť len písomné a so súhlasom oboch zmluvných strán. Nesmú však meniť základný charakter zmluvy.

* 1. Táto zmluva je vyhotovená v troch rovnopisoch, z ktorých dve prevezme objednávateľ a jednu zhotoviteľ.
  2. Doručením akýchkoľvek písomností na základe tejto zmluvy alebo v súvislosti s touto zmluvou sa rozumie doručenie písomnosti doporučene poštou s doručenkou, doručenie kuriérom alebo osobné doručenie príslušnej zmluvnej strane. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať, alebo v ktorý márne uplynie najmenej desaťdňová úložná doba pre vyzdvihnutie si zásielky na pošte, doručovanej poštou zmluvnej strane.
  3. Pre úpravu ostatných práv a povinností, ktoré nie sú upravené v tejto zmluve, platia primerane príslušné ustanovenia Obchodného zákonníka.
  4. Táto Zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia podľa § 47a Občianskeho zákonníka.
  5. Zmluvné strany vyhlasujú, že zmluvu uzatvorili na základe ich slobodnej vôle, nebola uzavretá v tiesni za nápadne nevýhodných podmienok, zmluvu si prečítali, jej obsahu porozumeli a na znak súhlasu zmluvu bez výhrad podpisujú.

V Žiline dňa: V Žiline dňa:

................................................. .................................................

Štatutárny zástupca ZŠ, MŠ Štatutárny zástupca - zhotoviteľ